CELEX: 32006R1016
Language: hu
Date: 2006-07-04 00:00:00
Title: A Bizottság 1016/2006/EK rendelete ( 2006. július 4. ) a sárgadinnye forgalmazási előírásának megállapításáról szóló 1615/2001/EK rendelet módosításáról

5.7.2006   
            
            
               HU
            
            
               Az Európai Unió Hivatalos Lapja
            
            
               L 183/9
            
         
      A BIZOTTSÁG 1016/2006/EK RENDELETE
   
   (2006. július 4.)
   a sárgadinnye forgalmazási előírásának megállapításáról szóló 1615/2001/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gyümölcs- és zöldségpiac közös szervezéséről szóló, 1996. október 28-i i 2200/96/EK tanácsi rendeletre (1) és különösen annak 2. cikke (2) bekezdésére,
   mivel:
   
               (1)
            
            
               Az 1615/2001/EK bizottsági rendelet (2) megállapította a sárgadinnyére vonatkozó forgalmazási előírást, különös tekintettel az alkalmazandó jelölésre.
            
         
               (2)
            
            
               Az egyértelműség érdekében és az átláthatóság nemzetközi szinten történő biztosítása céljából figyelembe kell venni az Egyesült Nemzetek Európai Gazdasági Bizottságának (ENSZ EGB) a romlandó termények szabványosításával és a minőség javításával foglalkozó munkacsoportja által a sárgadinnye forgalmazására és kereskedelmi minőségének ellenőrzésére vonatkozó FFV-23 jelzésű szabványban a közelmúltban tett módosításokat.
            
         
               (3)
            
            
               A sárgadinnyéket kereskedelmi típusuk szerint azonosítják és forgalmazzák. A főbb kereskedelmi típusokat felsorolja egy, a Gazdasági Együttműködési és Fejlesztési Szervezet (OECD) által közzétett brosúra, amely tartalmazza a sárgadinnye legfontosabb kereskedelmi típusainak megjegyzésekkel és illusztrációkkal kiegészített jegyzékét. E brosúra célja az, hogy elősegítse a hatályos szabványok egységes értelmezését, különös tekintettel az ENSZ EGB FFV-23 jelzésű szabványára, amelyen az 1615/2001/EK rendelet alapul.
            
         
               (4)
            
            
               Az 1615/2001/EK rendeletet ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 1615/2001/EK rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. július 4-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 297., 1996.11.21., 1. o. A legutóbb a 47/2003/EK bizottsági rendelettel (HL L 7., 2003.1.11., 64. o.) módosított rendelet.
   
      (2)  HL L 214., 2001.8.8., 21. o. A legutóbb a 907/2004/EK rendelettel (HL L 163., 2004.4.30., 50. o.) módosított rendelet.
   
      MELLÉKLET
      Az 1615/2001/EK rendelet mellékletének VI.B. pontjában (A jelölésre vonatkozó rendelkezések – A termék megnevezése) a második francia bekezdés helyébe a következő szöveg lép:
      
                  „—
               
               
                  A kereskedelmi típus megnevezése (1)
                  
               
            
                  —
               
               
                  A fajta megnevezése (nem kötelező)
               
            
         (1)  A legfontosabb kereskedelmi típusok meghatározása a nemzetközi szabványok gyümölcsökre és zöldségekre történő alkalmazására vonatkozó OECD-rendszer keretében »Commercial types of melons/Les types commerciaux de melons, OECD, 2006« címen megjelentetett kiadványban található, amely hozzáférhető a http://www.oecdbookshop.org internetcímen.”